
Ohjeet kokoukseen liittymiseen

Alkuvalmistelut:

* Varmista, että mikrofoni ja kaiutin toimivat. Windows 10:ssä voit testata tietokoneesi mikrofonin kohdassa Asetukset > Järjestelmä > Ääni.
* Mikäli käytät **tietokonetta**, tarvitset vain toimivan internet-yhteyden ja voit liittyä kokoukseen suoraan selaimen kautta.
* Jos haluat osallistua älypuhelimella tai tabletilla, on sinun mahdollisesti asennettava ensin Microsoft Teams -sovellus laitteellesi.
* Teams-kokous toimii parhaiten Google Chrome -ja Microsoft Edge -selaimilla. Jos sinulla ei ole kumpaakaan näistä selaimista, voit ladata Google Chromen ilmaiseksi täältä: <https://www.google.com/intl/fi_fi/chrome/>


Liittyminen kokoukseen:

* Liity kokoukseen painamalla kokouskutsussa olevaa linkkiä.
  + Linkki aukeaa koneelle määriteltyyn oletusselaimeen. Jos selain on jokin muu kuin Google Chrome, kannattaa toimia seuraavasti:
    - Avaa Google Chrome -tai Microsoft Edge -selain.
    - Avaa uudelleen kokouskutsu, paina kokouslinkin kohdalla hiiren oikeaa näppäintä ja valitse ”Kopioi hyperlinkki”.
    - Palaa sitten Google Chrome -tai Microsoft Edge -selaimeen ja liitä kopioitu linkki osoiteriville.
* Sinulle tulee ilmoitus ”Avataanko Microsoft Teams?”. Jos sinulla on Teams-sovellus, voit painaa [Avaa Microsoft Teams]. Jos sinulla ei ole Teams-sovellusta, paina [Peruuta] ja sitten [Liity sen sijaan verkossa].



* Jos esiin tulee ikkuna "teams.microsoft.com pyytää lupaa käyttää mikrofonia ja kameraa",

paina [Salli]

* Kirjoita nimesi ja aseta kamera pois päältä, jotta videoyhteydet eivät kuormita kokouksen nettiyhteyttä.
* Paina [Liity nyt]
* Odota, että sinut päästetään sisään kokoukseen.